stanford-oval/wikipedia huggingface dataset:
Ydinreaktori
Reaktorityypit > Kehittyneet reaktorit

Maailmalla tutkitaan eräitä edistyksellisiä reaktorityyppejä, joita ei vielä ole laajalti käytössä. Pisimmällä ollaan nopean hyötöreaktorin kehityksessä. Niitä on ollut sähkön tuotantokäytössä muun muassa Japanissa, Ranskassa ja Venäjällä. Hyötöreaktorin suurin etu on polttoainetaloudellisuus: reaktori voi tuottaa toisesta halvasta, yleisestä ja muuten ydinreaktioon sopimattomasta aineesta kuten U-238 isotoopista ydinreaktioon sopivaa fissiiliä ainetta kuten esimerkiksi Pu-239-isotooppia transmutaation, avulla. Lisäksi vaikutusala, eli hajoamistodennäköisyys, U-238 kaltaiselle nuklidille on suurempi kuin esimerkiksi kevytvesireaktorissa.
nopea hyötöreaktori
neljännen sukupolven reaktori
fuusioreaktori
Nopeassa reaktorissa ei käytetä hidastinainetta. Fuusioreaktorin toiminta perustuu fission – atomiytimien pilkkomisen – sijasta fuusioon eli atomiytimien yhdistämiseen.
Ydinreaktorisukupolvet

Ydinreaktorisukupolvi-jaottelua käytetään ydinvoimalaitoksien luokitteluun.
Ydinreaktorisukupolvet > Ensimmäinen, toinen ja kolmas sukupolvi

Toisen sukupolven voidaan laskea alkaneen 1970-luvun alussa kevytvesireaktoreiden ja niiden vaatiman polttoaineen väkevöimisteknologian kehittymisen myötä. 1980-luvulla ja 1990-luvun alussa rakennetut toisen sukupolven kevytvesireaktorit muodostavat ylivoimaisen enemmistön käytössä olevista reaktoreista.
Kolmannen sukupolven reaktorit ovat hyväksyttyjä ja jo käytössä olevia laitoksia, jotka hyödyntävät kehityksen uudempaa antia. Suurimmat edistysaskeleet on otettu odotetun käyttöiän kasvattamisessa noin 40:stä 60 vuoteen ja turvallisuudessa, erityisesti vakavien tapaturmien seurausten vähentämisessä.
Ydinreaktorisukupolvet > Sukupolven IV ydinreaktorit

Neljännen sukupolven reaktorit ovat tutkimuksen alla. Vaikka niitä ei odoteta saatavan kaupalliseen käyttöön ennen vuotta 2030, niiden tutkimukseen panostetaan, sillä fuusiovoiman ei odoteta olevan hyödynnettävissä ennen vuosisadan puoliväliä. Tekniikaltaan ja toimintaperiaatteiltaan tutkimuksen kohteena on monia eri tyyppejä, mutta yleisesti voidaan sanoa seuraavaa
| Järjestelmä | Neutronispektri | Jäähdytin | Lämpötila (°C) | Polttoainekierto | Teho (MW) | Kehittäjiä |
| --- | --- | --- | --- | --- | --- | --- |
| VHTR | Terminen | Helium | 900–1000 | Avoin | 250–300 | Japan Atomic Energy Agency (Korkean lämpötilan koereaktori, HTTR), Tsinghua-yliopisto (HTR-10), X-energy |
| SFR | Nopea | Natrium | 550 | Suljettu | 30–150, 300–1500, 1000–2000 | TerraPower (TWR), Toshiba (4S), GE Hitachi Nuclear Energy (PRISM), OKBM Afrikantov (BN-1200) |
| SCWR | Terminen tai nopea | Vesi | 510–625 | Avoin tai suljettu | 300–700, 1000–1500 |  |
| GFR | Nopea | Helium | 850 | Suljettu | 1200 | Energy Multiplier Module |
| LFR | Nopea | Lyijy | 480–800 | Suljettu | 20–180, 300–1200, 600–1000 |  |
| MSR | Nopea tai terminen | Suola (fluoridi tai kloridi) | 700–800 | Suljettu | 250, 1000 | Seaborg Technologies, TerraPower, Elysium Industries, Moltex Energy, Flibe Energy (LFTR), Transatomic Power, Thorium Tech Solution (FUJI MSR), Terrestrial Energy (IMSR), Southern Company |
| DFR | Nopea | Lyijy | 1000 | Suljettu | 500–1500 | Institute for Solid-State Nuclear Physics |
Ydinreaktorisukupolvet > Sukupolven IV ydinreaktorit > Erityisiä odotuksia uudelta tekniikalta

uusien polttoaineiden saaminen hyödynnettäviksi (suurempi osa luonnonuraanista, torium)
uraanivarantojen riittävyyden parantaminen ja sitä myötä ydinvoiman elinkaaren pidentäminen yleisesti
polttoaineen uudelleenkierrätys reaktorissa
lopullisen jätteen radioaktiivisuuden, sen puoliintumisajan, lämmöntuoton sekä kokonaismäärän pienentäminen
niin sanottujen korkean lämpötilan reaktorien lämmön samanaikainen hyödyntäminen muuhunkin kuin sähkön tuottoon
Ydinreaktorisukupolvet > Sukupolven IV ydinreaktorit > Tekniikan asettamia vaatimuksia ja ongelmia

käytetyn polttoaineen jälleenkäsittelylaitoksien rakentaminen
paljon korkeampi säteilytaso monissa polttoainekierron osavaiheissa, joissa myös ihmisiä työskentelemässä
Vuonna 2001 perustettiin valtioiden välinen yhteistoimintaelin Generation IV International Forum (GIF) koordinoimaan seuraavan sukupolven ydintekniikan kehitystä jasenmaissa. Vuonna 2009 jäseninä oli 12 maata ynnä Euroopan atomienergiayhteisö Euratom.
Ydinreaktorisukupolvet > Sukupolven IV ydinreaktorit > Reaktorityypit

Erittäin korkean lämpötilan reaktori
Ylikriittisellä vedellä jäähdytetty reaktori
Sulasuolareaktori
Kaksoisfluidireaktori
Ydinreaktorisukupolvet > Sukupolven IV ydinreaktorit > Reaktorityypit > Hyötöreaktorit

Kaasulla jäähdytetty nopea reaktori
Natriumilla jäähdytetty nopea reaktori
Sulalla metallilla jäähdytetty hyötöreaktori
Lyijyllä jäähdytetty nopea reaktori
My Little Pony: Kerro tarinasi

My Little Pony: Kerro tarinasi (engl. Tell your tale) on Youtube-sarja, joka sai ensi-iltansa YouTubessa 7. huhtikuuta 2022. Sarjan on tuottanut Lil Critter Workshop. Jaksot ovat viisi minuuttia pitkiä ja niitä julkaistaan ​​viikoittain virallisella My Little Pony YouTube-kanavalla. Ohjelma julkaistiin myös suoratoistopalvelu    Netflixiin 27.3.2023.
Robina Muqim Yaar

Robina Muqim Yaar (s. 3. heinäkuuta 1986) on afganistanilainen pikajuoksija.
Yaar edusti maataan 60 metrin juoksussa vuoden 2004 Aasian hallimestaruuskisoissa Teheranissa. Hän sijoittui alkuerässään viidenneksi ajalla 9,92.
Yaar kilpaili myös Ateenan olympialaisissa 2004 sadan metrin juoksussa, missä hänen taipaleensa katkesi alkueriin maansa ennätysajalla 14,14. Neljä vuotta myöhemmin Pekingin olympialaisissa hän jäi alkuerässään viimeiseksi ajalla 14,80. Berliinin MM-kisoissa 2009 hän karsiutui alkuerissä ajalla 14,24.
Robina Muqim Yaar on 180 senttimetriä pitkä ja painaa 56 kilogrammaa. Hän asuu Kabulissa.
Aiheesta muualla

Indystar: Afghan woman's win was being there (englanniksi)
| --- | --- |
Auktoriteettitunnisteet: Henkilöt :  World Athletics
Filet-O-Fish

Filet-O-Fish
Filet-O-Fish on McDonald's-ravintoloissa saatavilla oleva kalahampurilainen. Suomessa sitä oli tarjolla aiemmin mutta ei enää.
Filet-O-Fishiin kuuluu hampurilaissämpylän välissä paneroitu kalapihvi, tartarkastiketta ja cheddar-juustoa. Pihvissä käytetty kala on alaskanseitiä ja/tai hokia maasta riippuen: Isossa-Britanniassa pihvissä on molempia, Uudessa-Seelannissa hokia ja USA:ssa alaskanseitiä.
Hampurilaisen lanseerasi McDonald'sin franchising-omistaja Lou Groen Cincinnatissa, Ohiossa vuonna 1962. Groen havaitsi hampurilaisten myynnin laskevan perjantaisin alueella, jossa oli paljon katolilaisia. Groen oli itsekin katolilainen eikä syönyt siksi lihaa perjantaisin. McDonald'sin omistaja Ray Kroc ehdotti lihattomaksi vaihtoehdoksi Hula Burgeria, jossa oli pihvin sijaan grillattu ananassiivu. Groen uskoi kalahampurilaisen myyvän paremmin ja sopi Krocin kanssa kilpailusta, jonka voittaja saisi jäädä myyntiin. Pitkänäperjantaina (20. huhtikuuta) 1962 Filet-O-Fish -hampurilaisia myytiin 350, kun taas Hula Burgeria vain kuusi. McDonald's otti hampurilaisen osaksi koko maan menua vuonna 1965.
Give It 2 Me

| ”Give It 2 Me” Madonna |
| --- | --- | --- |

Singlen tiedot
 Albumilta: Hard Candy
 Äänitetty : 2007
 Julkaistu: 4. kesäkuuta 2008
 Formaatti: 7", 12", CD, digitaalinen single
 Tuottaja(t): Madonna The Neptunes
 Tyylilaji: synthpop, dancepop
 Kesto: 04.48
 Levy-yhtiö: Warner Bros. Records
Madonnan muut singlet
| ”4 Minutes” 2008 | ”Give It 2 Me” 2008 | ”Miles Away” 2008 |
"Give It 2 Me" on yhdysvaltalaisen popartistin Madonnan toinen singlelohkaisu hänen yhdenneltätoista studioalbumiltaan Hard Candyltä. Madonnan ja Pharrell Williamsin kirjoittama kappale julkaistiin singlenä 4. kesäkuuta 2008.
Listat

| Lista (2008) | Paras sijoitus |
| --- | --- |
Belgian (Flanders) Singles Chart: 43
Belgian (Wallonia) Singles Chart: 31
Canadian Hot 100: 8
Chilean Singles Chart: 84
Euro 200: 181
Suomen singlelista: 11
France Download Chart: 14
Italian FIMI Singles Chart: 24
Norjan singlelista: 16
Ruotsin singlelista: 25
Switzerland Download Chart: 16
UK Singles Chart: 8
U.S. Billboard Hot 100: 57
U.S. Billboard Pop 100: 41
U.S. Billboard Hot Digital Songs: 21
United World Chart: 39
Top Ares Chart: 2
Mehujää

Mehujää
Vihreä mehujää.
Mehujää (myös juomajää, limonadijää) on jäätelön kaltainen elintarvike, jossa on jäädytettyä juomaa, teollisissa mehujäissä usein limonadia. Useimmat mehujäät ovat ulkomuodoltaan lähellä tikkujäätelöä.
Historia

Jäisiä mehutankoja on syöty jo 1800-luvulla. Ensimmäinen suuressa mittakaavassa markkinoitu tuote oli Frank Eppersonin (1894-1983) patentoima Popsicle-mehujää. 11-vuotiaana, vuonna 1905, Epperson jätti yöksi ikkunalaudalle lasin limonadia, jossa oli sekoitustikku. Seuraavana aamuna hän huomasi, että irrotettuaan limonadin kuumalla vedellä hän pystyi syömään jäätynyttä limonadia käyttäen tikkua pidikkeenä. Vuonna 1923 Epperson hankki vuosien takaiselle keksinnölleen patentin. Keksinnön englanninkielinen nimi oli ”Epsicle ice pop”, mutta lastensa ehdotuksesta Epperson antoi tuotteelle myöhemmin nimen ”Popsicle”. Mehujään ensimmäinen julkinen tarjoilu oli vuonna 1922 Oaklandissa pidetyissä tanssiaisissa, joissa mehujäätä tarjoiltiin paikallisille palomiehille. Vuonna 1925 Epperson myi tuotteen oikeudet Joe Lowe -nimiselle yhtiölle. Nykyään oikeudet ovat Good Humor -yhtiöllä.
Aiheesta muualla

Kuvia tai muita tiedostoja aiheesta Mehujää Wikimedia Commonsissa
Flare-muuttuja

Flare-muuttuja tai UV Ceti -muuttuja on punainen kääpiötähti, jossa tapahtuu nopeita leimahduksia, joita kutsutaan roihupurkauksiksi eli ”flareiksi”. Ne ovat Auringon tavallisia flare-purkauksia huomattavasti voimakkaampia, ja niiden syntymekanismi saattaa olla erilainen kuin Auringolla. Flare-tähtiä merkitään muuttuvien tähtien luetteloissa lyhenteellä UV.
Flare-tähti

Flare-tähdet ovat suhteellisen nuoria punaisia kääpiöitä. Purkaukset liittynevät magneettisen energian äkilliseen vapautumiseen. Nuorilla tähdillä on voimakkaita magneettikenttiä. Auringon ikäinen punainen kääpiö on magneettisesti ajateltuna nuorempi kuin Aurinko; siinä tähden magneettikenttää ruokkiva konvektio on voimakkaampaa.
Tyypillinen flare-tähti on nimikkotähti UV Ceti eli Luyten 726-8 B. Ensimmäiset tunnetut flare-tähdet, V1396 Cygni ja AT Microscopii, löydettiin jo vuonna 1924. Muita tunnettuja flare-tähtiä ovat Proxima Centauri ja Wolf 359.
Flare-tähdet ovat myöhäisiä K-spektriluokan tähtiä tai M-tähtiä, joiden pintalämpötila on 2 500 – 4 000 kelviniä. Näiden tähtien massat ovat 0,6–0,1 Auringon massaa. Tähdissä havaitaan usein emissioviivoja, jotka kertovat kromosfäärin aktiivisuudesta. Niitä ovat ionisoituneen vedyn H-Alfa ja kalsiumin Ca II H&K. Nämä tähdet säteilevät röntgensäteilyä ja pyörivät nopeasti. Monet näistä tähdistä ovat nuorissa tähtiassosiaatioissa, mutta tunnetaan myös vanhoja flare-tähtiä. Monet näistä tähdistä ovat kaksoistähtiä, mikä voi liittyä tähtien flare-aktiivisuuteen. Jotkut ovat myös BY Draconis -tyyppisiä tähdenpilkkumuuttujia.
Flare-purkaus havaitaan laajalla sähkömagneettisen spektrin alueella, joka ulottuu röntgenalueesta näkyvään valoon. Purkauksessa varsinkin tähden vetyviivat vahvistuvat. Se kertoo yli 10 000 kelvinin lämpötilan noususta kirkkauden noustessa yli neljä magnitudia.
Koska kaikki flare-tähdet ovat himmeitä punaisia kääpiöitä, niitä on kyetty havaitsemaan enintään 60 valovuoden säteeltä Auringosta. Flare-tähtiä muistuttavat läheisesti flash-tähdet, jotka liittyvät sumuun ja joita merkitään UVN. Tunnetuin esimerkki flash-tähdestä on V 389 Orionis, jonka spektriluokka on K6Ve. Nämä lienevät hyvin nuoria punaisia kääpiöitä.
Aiheesta muualla

https://web.archive.org/web/20040305021303/http://www.aavso.org/vstar/vsots/fall03.shtml
Stellar Flares - D. Montes, UCM.
Parhaan naispääosan Oscar-palkinto

| Parhaan naispääosan Oscar-palkinto |
| --- | --- |
 Vuonna 2025 palkittu Mikey Madison.
Palkitaan:  naisnäyttelijälle parhaasta suorituksesta pääroolissa
Palkinnon antaja:  Yhdysvaltain elokuva-akatemia
Maa:  Yhdysvallat
Ensimmäinen palkinto:  1929
Useimmin palkittu:  Katharine Hepburn (4)
Viimeisin palkittu:  Mikey Madison Anora (2024)
Virallinen internet-sivu
Parhaan naispääosan Oscar-palkinto on Yhdysvaltain elokuva-akatemian vuosittain jakama elokuvapalkinto. Se annetaan elokuva-alalla työskenneelle naisnäyttelijälle, joka on tehnyt erinomaisen suorituksen pääroolissa. Ensimmäinen Oscar-gaala järjestettiin vuonna 1929, jolloin palkinnon vastaanotti Janet Gaynor rooleistaan elokuvissa Seitsemännessä taivaassa, Kadun enkeli ja Auringonnousu. Nykyään ehdokkaat päätetään siirtoäänivaalitavalla elokuva-akatemian näyttelijäosaston sisällä; voittajan valitsevat koko akatemian äänestyskelpoiset jäsenet äänienemmistöllä.
Palkinto on jaettu yhteensä 79 eri henkilölle. Katharine Hepburn on saanut eniten palkintoja tässä kategoriassa neljällä Oscarilla. Meryl Streep on ollut ehdolla 17 kertaa (voittaen kahdesti). Vuoden 2025 gaalasta alkaen Mikey Madison on kaikkein tuorein voittaja tässä kategoriassa roolistaan elokuvassa Anora.
Voittajat ja ehdokkaat

| --- | --- |
‡: Merkitsee voittajaa
*: Merkitsee postuumia ehdokasta
Voittajat ja ehdokkaat > 1920-luku

| Vuosi | Näyttelijä | Elokuva | Rooli | Lähde |
| --- | --- | --- | --- | --- |
| 1927/28 | Janet Gaynor ‡ | Seitsemännessä taivaassa Kadun enkeli Auringonnousu | Diane Angela The Wife |  |
| 1927/28 | Louise Dresser | A Ship Comes In | Mrs. Pleznik |  |
| 1927/28 | Gloria Swanson | Lankeemus | Sadie Thompson |  |
| 1928/29 | Mary Pickford ‡  | Keimailija | Norma Besant |  |
| 1928/29 | Ruth Chatterton | Madame X | Jacqueline Floriot |  |
| 1928/29 | Betty Compson | Valloittaja | Carrie |  |
| 1928/29 | Jeanne Eagels* | Kohtalokas kirje | Leslie Crosbie |  |
| 1928/29 | Corinne Griffith | Lady Hamiltonin lemmentarina | Emma Hamilton |  |
| 1928/29 | Bessie Love | Broadwayn sävel | Hank Mahoney |  |
Voittajat ja ehdokkaat > 1930-luku

| Vuosi | Näyttelijä | Elokuva | Rooli | Lähde |
| --- | --- | --- | --- | --- |
| 1929/30 | Norma Shearer ‡  | Eronneita Oikeus rakastaa | Jerry Bernard Martin Lucia ”Lally” Marlett |  |
| 1929/30 | Nancy Carroll | The Devil’s Holiday | Hallie Hobart |  |
| 1929/30 | Ruth Chatterton | Sarah and Son | Sarah Storm |  |
| 1929/30 | Greta Garbo | Anna Christie Romantiikka | Anna Christie Madame Rita Cavallini |  |
| 1929/30 | Gloria Swanson | Siipirikko | Marion Donnell |  |
| 1930/31 | Marie Dressler ‡ | Satamakahvilan salaisuus | Min Divot |  |
| 1930/31 | Marlene Dietrich | Marokko | Amy Jolly |  |
| 1930/31 | Irene Dunne | Cimarron | Sabra Cravat |  |
| 1930/31 | Ann Harding | Holiday | Linda Seton |  |
| 1930/31 | Norma Shearer | Vapaa sielu | Jan Ashe |  |
| 1931/32 | Helen Hayes ‡ | Hänen syntinsä | Madelon Claudet |  |
| 1931/32 | Marie Dressler | Emma | Emma Thatcher Smith |  |
| 1931/32 | Lynn Fontanne | The Guardsman | The Actress |  |
| 1932/33 | Katharine Hepburn ‡ | Viattomuuden kukka | Eva Lovelace |  |
| 1932/33 | May Robson | Päivä ylhäisönaisena | Apple Annie |  |
| 1932/33 | Diana Wynyard | Cavalcade | Jane Marryot |  |
| 1934 | Claudette Colbert ‡ | Tapahtui eräänä yönä | Ellie Andrews |  |
| 1934 | Grace Moore | Laulava Venus | Mary Barrett |  |
| 1934 | Norma Shearer | Elämän unelma | Elizabeth Barrett Browning |  |
| 1934 | Bette Davis  | Naisen orja | Mildred Rogers |  |
| 1935 | Bette Davis ‡ | Erotetut sydämet | Joyce Heath |  |
| 1935 | Elisabeth Bergner | Älä jätä minua koskaan | Gemma Jones |  |
| 1935 | Claudette Colbert | Kätketty maailma | Jane Everest |  |
| 1935 | Katharine Hepburn | 19-vuotiaana | Alice Adams |  |
| 1935 | Miriam Hopkins | Elämän uhkapeli | Becky Sharp |  |
| 1935 | Merle Oberon | Pimeän enkeli | Kitty Vane |  |
| 1936 | Luise Rainer ‡ | Ziegfeld, naisten kuningas | Anna Held |  |
| 1936 | Irene Dunne | Theodora leikkii tulella | Theodora Lynn |  |
| 1936 | Gladys George | Valiant Is the Word for Carrie | Carrie Snyder |  |
| 1936 | Carole Lombard | Godfrey järjestää kaiken | Irene Bullock |  |
| 1936 | Norma Shearer | Romeo ja Julia | Juliet Capulet |  |
| 1937 | Luise Rainer ‡ | Hyvä maa | O-Lan |  |
| 1937 | Irene Dunne | Rouvani sulhanen | Lucy Warriner |  |
| 1937 | Greta Garbo | Kamelianainen | Marguerite Gautier |  |
| 1937 | Janet Gaynor | Tapahtuipa Hollywoodissa | Esther Victoria Blodgett / Vicki Lester |  |
| 1937 | Barbara Stanwyck | Äidin uhraus | Stella Martin Dallas |  |
| 1938 | Bette Davis ‡ | Jezebel | Julie Marsden |  |
| 1938 | Fay Bainter | Valkoinen lippu | Hannah Parmalee |  |
| 1938 | Wendy Hiller | Pygmalion | Eliza Doolittle |  |
| 1938 | Norma Shearer | Marie Antoinette | Marie Antoinette |  |
| 1938 | Margaret Sullavan | Kolme toverusta | Patricia ”Pat” Hollmann |  |
| 1939 | Vivien Leigh ‡ | Tuulen viemää | Scarlett O’Hara |  |
| 1939 | Bette Davis | Synkkä voitto | Judith Traherne |  |
| 1939 | Irene Dunne | Love Affair | Terry McKay |  |
| 1939 | Greta Garbo | Ninotchka | Nina Yakushova ”Ninotchka” Ivanoff |  |
| 1939 | Greer Garson | Hyvästi, Mr. Chips | Katherine Bridges |  |
Voittajat ja ehdokkaat > 2020-luku

| Vuosi | Näyttelijä | Elokuva | Rooli | Lähde |
| --- | --- | --- | --- | --- |
| 2020 | Frances McDormand ‡ | Nomadland | Fern |  |
| 2020 | Viola Davis | Ma Rainey’s Black Bottom | Ma Rainey |  |
| 2020 | Andra Day | The United States vs. Billie Holiday | Billie Holiday |  |
| 2020 | Vanessa Kirby | Pieces of a Woman | Martha Weiss |  |
| 2020 | Carey Mulligan | Lupaava nuori nainen | Cassandra “Cassie” Thomas |  |
| 2021 | Jessica Chastain ‡ | The Eyes of Tammy Faye | Tammy Faye Bakker |  |
| 2021 | Olivia Colman | The Lost Daughter | Leda Caruso |  |
| 2021 | Penélope Cruz | Rinnakkaiset äidit | Janis Martínez Moreno |  |
| 2021 | Nicole Kidman | Being the Ricardos | Lucille Ball |  |
| 2021 | Kristen Stewart | Spencer | Diana, Walesin prinsessa |  |
| 2022 | Michelle Yeoh ‡ | Everything Everywhere All at Once | Evelyn Quan Wang |  |
| 2022 | Cate Blanchett | Tár | Lydia Tár |  |
| 2022 | Ana de Armas | Blondi | Marilyn Monroe |  |
| 2022 | Andrea Riseborough | To Leslie | Leslie ”Lee” Rowland |  |
| 2022 | Michelle Williams | The Fabelmans | Mitzi Fabelman |  |
| 2023 | Emma Stone ‡ | Poor Things | Bella Baxter |  |
| 2023 | Annette Bening | Nyad | Diana Nyad |  |
| 2023 | Lily Gladstone | Killers of the Flower Moon | Mollie Burkhart |  |
| 2023 | Sandra Hüller | Putoamisen anatomia | Sandra Voyter |  |
| 2023 | Carey Mulligan | Maestro | Felicia Montealegre |  |
| 2024 | Mikey Madison ‡ | Anora | Anora ”Ani” Mihejeva |  |
| 2024 | Cynthia Erivo | Wicked | Elphaba Thropp |  |
| 2024 | Karla Sofía Gascón | Emilia Pérez | Emilia Pérez / Juan ”Manitas” Del Monte |  |
| 2024 | Demi Moore | The Substance | Elisabeth Sparkle |  |
| 2024 | Fernanda Torres | Olen yhä täällä | Eunice Paiva |  |
Huomioita

↑  Vuoden 1930 gaalassa (jolloin jaettiin palkinnot vuosien 1928/29 elokuville) ei ollut virallisia ehdokkaita ja vain voittajien nimet mainittiin itse gaalassa. Tämän vuoden muut henkilöt olivat kuitenkin eri palkintolautakuntien harkittavana.'"`UNIQ--ref-00000001-QINU`"'
↑  Norma Shearer oli ehdolla rooleistaan kahdessa eri elokuvassa, mutta hänet palkittiin vain elokuvasta Eronneita. Virallista syytä siihen miksi hän ei voittanut myös roolistaan toisessa elokuvassa, ei ole koskaan kerrottu.'"`UNIQ--ref-00000003-QINU`"'
↑  Bette Davis ei ollut virallisesti ehdolla vuoden 1935 gaalassa.'"`UNIQ--ref-00000005-QINU`"'
1 2  Katharine Hepburn ja Barbra Streisand saivat yhtä paljon ääniä, joten palkinto meni molemmille.'"`UNIQ--ref-00000007-QINU`"'
Nadežda Sohanskaja

Nadežda Stepanovna Sohanskaja
Nadežda Stepanovna Sohanskaja, (ven. Наде́жда Степа́новна Соханская) kirjailijanimi Kohanovskaja (ven. Кохановская), (17. helmikuuta (J: 1. maaliskuuta) 1823 Veselin tila, Železnogorskin alue, Kurskin kuvernementti Venäjän keisarikunta – 3. joulukuuta (J: 15. joulukuuta) 1884 Makarovkan tila, Izjumin piiri, Harkovan kuvernementti, Venäjän keisarikunta) oli venäläinen kirjailija.
Suku ja koulutus

Nadežda Sohanskaja syntyi aatelisperheeseen. Hänen isänsä oli ratsuväen kapteeni, joka kuoli varhain ja jätti vaimonsa ja kolme lastaan taloudelliseen ahdinkoon. Hän sai koulutuksensa sisäoppilaitoksessa Harkovin instituutissa 9-17-vuotiaana, jossa hän menestyi opinnoissaan erinomaisesti vaikka elämä köyhälle tytölle oli kovaa ja vailla iloa. Perheen vähäiset varat käytettiin kokonaan kahden veljen kasvattamiseen ja hemmotteluun, eikä ilmeisesti rumaan ja vailla viehätysvoimaa olevaan tyttöön.
Hän ei löytänyt tavoitteilleen sopivaa työtä, ja vain uskonto antoi hänelle toivoa. Valmistuttuaan instituutista hän asui perheensä arolla sijaitsevalla tilalla Makarovkassa Izjumin piirissä, jossa hän myöhemmin kuoli.
Nadežda Sohanskaja oli syntyjään ukrainalainen ja vietti suuren osan elämästään Harkovassa, josta käsin hän julkaisi kertomuksiaan ja kirjoituksiaan pääkaupungin kirjallisuuslehdissä. Hän oli ilmeisesti naimaton eikä hänellä ollut lapsia, koska tästä ei ole mitään mainintoja elämäkertatiedoissa.
Kirjallinen ura

Sohanskajan ensimmäiset teokset luotiin edesmenneen isän vanhojen yritysraporttien kääntöpuolelle. Sohanskaja lähetti vuonna 1846 tarinan "Kreivitär D***" (ven. Графиня Д***,  Sovremennik -lehteä toimittaneelle kirjallisuuskriitikko Pjotr ​​Pletnjoville. Tämä ei julkaissut tarinaa, jonka tyyliä piti liian ranskalaisena ja neuvoi Sohanskajaa kirjoittamaan omasta elämästään. Tarina julkaistiin Otetšestvennyje zapiski (ven. Отечественных записках, 'Isänmaallisia muistiinpanoja') aikakauslehdessä vuonna 1848. Hänen tyylinsä kehittyi ja 1850-luvulla hän julkaisi monia tarinoita paikallisesta elämästä. Tarinat sijoittuvat alueelle, jossa hän asui Ukrainassa ja sisältävät paikallista kulttuuria ja historiaa.
Nadežda Sohanskaja jatkoi kirjoittamista koko elämänsä. Hänen vuosina 1847-1848 kirjoitettu laaja omaelämäkertansa, jossa hän käsitteli muuan muassa yksinäisyyden psykologiaa, julkaistiin sen sisältämien liian henkilökohtaisiksi katsottujen tietojen vuoksi vasta hänen kuolemansa jälkeen vuonna 1896. Pjotr Pletnjov piti sitä loistavana arviossaan (Russkoje obozrenije, ven. Русское обозрение, 1896, № 6—12) ja oli antanut sen jo paljon aiemmin luettavaksi Vasili Žukovskille ja keisarinna Maria Aleksandrovnalle. Sohanskaja oli vilkkaassa kirjeenvaihdossa Pletnjovin kanssa koko elämänsä. Hän pääsi vierailemaan Pietarissa taloudellisten vaikeuksien vuoksi vasta vuonna 1862, jolloin hän tapasi vihdoin Pletnjovin ja hänet esiteltiin myös keisarinnalle.
Hän oli tuottelias prosaisti, joka on verrattu Nikolai Gogoliin ja Nikolai Leskoviin. Sohanskajan varhainen kertomus Sosedi (ven. Соседи, Naapurit, 1850) lainaa Gogolin Riidan juonitilanteen mutta muuttaa hupaisat naapurukset naisiksi. Vuosikymmenen lopulla Sohanskaja julkaisi kaksi kertomusta, Posle obeda v gostjab (ven. После обеда в гостях, Vierailu päivällisen jälkeen, 1858) sekä Iz provintsialnoi gallerei portretov (ven. Из провинциальной галереи портретов, Maalaishenkilögalleria, 1859), jotka otettiin suosiollisesti vastaan kaikissa kirjallisissa leireissä. Edellinen on kahden naisen keskustelussa avautuva tarina naisen elämästä maaseutukaupungissa.
Perintö

Sohanskajan kertomukset kiinnittivät muun muassa Ivan ja Konstantin Aksakovinin huomion ja Sohanskajan ajattelu sekä kirjallinen toiminta kehittyi slavofiiliaatteen suuntaan. Hänen tarinoissaan näkyy nöyryyden teema, jota slavofiilit arvostivat. Vaikka hän kuvasi teoksissaan perheensisäistä despotismia, tyranniaa ja voimakkaita kaunoja, hän ei pitänyt näitä paheksuttavina vaan vääryyttä kärsinyt syyllisti itsensä ja antoi anteeksi. Hänen proosaansa on käytetty lukioiden kirjallisuuden opetukseen.
Nadežda Sohanskajan vuonna 1861 julkaistu kertomuskokelma jäi Ivan Turgenevin Isien ja lasten sekä sitä seuranneen nihilistikohun varjoon. Vuonna 1863 hän julkaisi vielä kaksiosaisen kokoelmateoksen, mutta hänen uransa hiipui vähitellen ja hän kuoli vuonna 1884 Pietarin kirjallisuuspiirien unohtamana.